stanford-oval/wikipedia huggingface dataset:
נורית יובל
ספרים מקוריים נוספים (רשימה חלקית)

סֵפר החופש הגדול, 1987
נַמְלָה סֻלָּם לָהּ, 1996
הבָּלון הַכָּחול, 1996
היֹה היָה ופִטריה, 1997
בֵּית סֵפֶר לשָפוֹת, 2000
החמור המסכן, 2001
סדרת ”תותים”.
חיים של נייר, 2010
קישטה וצבעי הקשת, 2015
עיבודים נוספים (רשימה חלקית)

מַסָּע הַאֲגָדוֹת הַקְּסוּמוֹת, 2001,
ספורי חלם, אלומות מוציאים לאור
סדרַת "סְנופי", מאת שולְץ, 1985,
למודים הם משחק ילדים, מאת ג‘אנט סאלינגסברי
פָּסְפַּס והאח הקטן, מאת לוסי קאזינס
מאמרים בנושאי ספרות (רשימה חלקית)

הנַחתום מֵעיד על עיסָתו: צְחַק וְיִצְחַק הָעולָם עִמָּדְךָ, עיונים בספרות ילדים 16, תשס"ו
פנטסיה מאוירת - עקרונות וצרכים, עיונים בספרות ילדים 17, תשס"ח
אוטו-בדיונוגרפיה. האם זה היה באמת?,  תהליכי כתיבת סיפור אישי על רקע היסטורי מסד. מאסף לענייני ספרות והוראתה מכללת אחווה לחנוך: גיליון 5, 2007
השתתפות בתערוכות (רשימה חלקית)

הארי פוטר / בית אריאלה ואתר ’כנפיים‘/ מרץ 2006
תערוכה לספר שירי אהוד מנור/ מדיטק חולון 2006
המתמטיקה / מוזיאון המדע בירושלים 2006
המשחקים / בית יד לבנים רעננה 2007/ אוצרת אורנה פיכמן
איורים עכשוויים לאגדות ישנות / בית אריאלה, ת”א 2003/ אוצרת: חווה ליבר
מגזרות נייר / מוזיאון וילפריד ישראל, קבוץ הזורע, 2003 /אוצר גבריאל מענית
ליצנים, שוטים ובדחנים / בית אריאלה 2005
Illustration from Sabrakadabra - Bienale of Illustrators, Bratislava, 1995
לקריאה נוספת

טוהר ורד, "יצירתה של נורית יובל כגשר בין עולמות תוכן", "ביקורת ופרשנות" - כתב-עת בין-תחומי לחקר ספרות ותרבות, מס׳ 46, עמ׳ 320-301, ספטמבר 2020
הערות שוליים

↑  קורות חייו של אביה ומשפחתה מתוארות בספרה חיים של נייר
↑
נורית יובל - אתר אישי
1 2  ביקור בית עם הסופרת נורית יובל
↑  בכרכים ט"ז, י"ז וי"ח, האתר של נורית יובל, תולדות
↑  אלי בר-יהלום, המשל כמשל: זנב-השועל של ברכיה במשקפיה של נורית יובל עם דרישת שלום מבאטמן ובן-יהודה. בגלל, גיליון מס' 7, עמ' 137-143
.
↑  שני גורקביץ'‏, זוכי פרס שרת התרבות לספרות: נורית יובל ויהודה אטלס, באתר וואלה, 28 בפברואר 2011
↑  האתר האישי, תולדות
| --- | --- |
בקרת זהויות :  NLI: 987007300498905171  GND: 1163029831  LCCN: n81027710  VIAF: 97461469   WorldCat (עם VIAF): 97461469
ניוטאון קריק

| --- | --- |

ניוטאון קריק, מבט מגשר שדרות גרינפוינט
 מידע כללי
 אורך:  6 ק"מ
 ספיקה ממוצעת:  1.679 מ"ק לשנייה
 מוצא:  40°43′06″N 73°55′27″W﻿ / ﻿40.718412°N 73.924127°W﻿ / 40.718412; -73.924127   מפגש שדרת גרנד ורחוב 47 בברוקלין
 יובלים:  Whale Creek, Dutch Kills, East Branch 
 שפך:  40°44′14″N 73°57′40″W﻿ / ﻿40.73734°N 73.96112°W﻿ / 40.73734; -73.96112   איסט ריבר במפגש רחוב 2 עם שדרה 54 בלונג איילנד סיטי
 מדינות באגן הניקוז:  ארצות הברית
 
 
ניוטאון קריק הוא שפך נהר המהווה את הגבול בין רובע ברוקלין ורובע קווינס של העיר ניו יורק במדינת ניו יורק שבארצות הברית.
הנהר נקרא "ניו טאון" (העיר החדשה) במקור מהולנדית: Nieuwe Stad (ניווה שטאד) - שמה של ההתיישבות באזור הקרוי כיום אלמהרסט ברובע קווינס.
מהלך הנהר

מוצאו של הנהר במפגש רחוב 47 ושדרת גרנד, בקו הגבול בין הרבעים קווינס וברוקלין. הנהר נשפך אל איסט ריבר במפגש רחוב 2 ושדרת 54 בלונג איילנד סיטי, למול בית החולים בלוויו שבאי מנהטן.
לשפך הנהר אין מקורות מים טבעיים וזורמים בו בעיקר מי שפכים ומי גשמים.
היסטוריה

עד התיעוש הגדול שעבר על ניו יורק במהלך המאה ה-19 היה ניוטאון קריק לשון ים רחבה ורדודה ובה מספר איים. במהלך המחצית השנייה של המאה ה-19, בשל התיעוש של האזור הפכה לשון הים לדרך תחבורה ימית ראשית להעברת אספקה וסחורות למפעלים הרבים שנבנו על גדותיו. לשון הים הועמקה וחלק מגדותיה יובשו. כיום לשון הים מזרימה אל הים מי שופכים מהמפעלים הרבים, אולם אינה משמשת עוד לתעבורה.
גשרים

מעל הנחל עוברים גשר פולאסקי, גשר הזיכרון ג'י. ג'י. בירן וגשר קוסקיוסקו.
משינה Live 2003

משינה Live‏ 2003 הוא אלבום הופעה שיצא לאחר סיבוב הופעות של להקת הפופ רוק הישראלית משינה בשנת 2004, מיד לאחר איחודהּ מחדש לאחר שמונה שנים שבהן לא הופיעו חברי הלהקה יחדיו. האלבום יצא בפברואר 2004 על ידי חברת התקליטים הליקון.
האלבום הופץ בגרסת תקליטור אודיו או כ-DVD. התקליטור כולל 14 מלהיטי העבר של משינה ועוד שני שירי חדשים, "משהו קטן וטוב" ו"ואולי עכשיו", שכתבו והלחינו יובל בנאי ושלומי ברכה במשותף לרגל איחוד הלהקה. ב-DVD ישנם 17 להיטי עבר, השיר החדש "משהו קטן וטוב" ועוד קטעים נדירים של הלהקה מאחורי הקלעים של סיבוב ההופעות שלהם.
רשימת השירים בדיסק האודיו

עיבודים מאת חברי "משינה".
משהו קטן וטוב (יובל בנאי ושלומי ברכה)
להתראות נעורים שלום אהבה (יובל בנאי)
את לא כמו כולם (יובל בנאי)
ברחובות שלנו (יובל בנאי/משינה וראובן שפירא)
שלח לי מלאך (יובל בנאי/משינה)
את באה לבקר (יובל בנאי/שלומי ברכה)
אנחנו שניים (יובל בנאי/משינה)
הכוכבים דולקים על אש קטנה (שלומי ברכה)
דני (שלומי ברכה)
נגעה בשמיים (יובל בנאי)
אז למה לי פוליטיקה עכשיו (שלומי ברכה)
אין מקום אחר (יובל בנאי/שלומי ברכה)
תחזור תחזור (יובל בנאי)
ריקוד המכונה (שלומי ברכה)
רכבת לילה (אהוד בנאי/שלומי ברכה)
ואולי עכשיו (יובל בנאי ושלומי ברכה)
רשימת השירים ב-DVD

משהו קטן וטוב
להתראות נעורים שלום אהבה
את לא כמו כולם
אנחנו שניים
ברחובות שלנו
שלח לי מלאך
את באה לבקר
מכונית
אז למה לי פוליטיקה עכשיו
הכוכבים דולקים על אש קטנה
דני
נגעה בשמיים
אנה
אין מקום אחר
אחכה לך בשדות
תחזור תחזור
ריקוד המכונה
רכבת לילה
רשימת השירים ב-DVD > תוספות מיוחדות

משינה מאחורי הבמה
שלג צח + גרסת דיבורים
גלריית תמונות
חברי הלהקה בזמן הקלטת האלבום

שירה, גיטרה אקוסטית, מילים: יובל בנאי
גיטרה, מילים: שלומי ברכה
בס: מייקל בנסון
תופים, כלי הקשה: איגי דיין
קלידים, סקסופון: אבנר חודורוב
| משינה - סינגלים |
| --- | --- | --- |
| משינה | "אופטיקאי מדופלם" • "אנה" • "בלדה לסוכן כפול" • "רכבת לילה" |  |
| משינה 2 | "שלח לי מלאך" • "אנחנו שניים" |  |
| משינה 3 | "שלג צח" • "אהובתי" • "ברחובות שלנו" |  |
| העמותה לחקר התמותה | "אז למה לי פוליטיקה עכשיו" • "הכוכבים דולקים על אש קטנה" • "אחכה לך בשדות" |  |
| מפלצות התהילה | "שלומית בונה סוכה" • "אין מקום אחר" |  |
| שיא הרגש | "גברת שרה השכנה" • "נגעה בשמים" |  |
| להתראות נעורים שלום אהבה | "להתראות נעורים שלום אהבה" • "את לא כמו כולם" • "תחזור תחזור" |  |
| רומנטיקה עתידנית | התשובה |  |
| יהלומים בשמיים | בין הצללים |  |
מתים שרים הולכים:
נחל מזור

| --- | --- |

נחל מזור בחלקו התיכון בזרימה לאחר גשם, ברקע העיר אלעד
 מידע כללי
 מוצא:  מחנה נחשונים 
 שפך:  נחל שילה (he) 
 מדינות באגן הניקוז:  ישראל 
  (למפת גוש דן מוגדלת) נחל מזור(למפת גוש דן רגילה) נחל מזור(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל מזור(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל מזור
 
נחל מזור בחלקו העליון בתה בלבוש חורפי
מסילת הרכבת המזרחית, גשר טורקי על אפיק נחל מזור. ניתן להבחין בסימון שביל ישראל על בסיס הגשר.
נחל מזור אגם עונתי
נַחַל מָזוֹר הוא יובל של נחל שילה. אגן הניקוז של הנחל נמצא בהדום השומרון בין צומת גבעת כח (רנטיס) לקיבוץ נחשונים ובמרזבה באזור פתח תקווה והמושבים נחלים, מזור ורינתיה.
תחילתו של הנחל ממזרח לעיר אלעד וסיומו עם התמזגותו עם נחל שילה ממזרח לפתח תקווה. הנחל הוא נחל אכזב וחלק מאגן הניקוז של הירקון.
מהלך הנחל

יובליו העליונים של הנחל נמצאים בהדום השומרון, באזור גדר ההפרדה ממזרח לאלעד, כביש 465 (חוצה בנימין) עובר לאורך פרשת המים בינו לבין אגן הניקוז של נחל בית עריף מדרומו, השלוחה שעליה יושב קיבוץ נחשונים מהווה את קו פרשת המים בינו לבין נחל שילה.
ממערב לבסיס נחשונים מתחתר הנחל ברכס הגבעות הראשון של השומרון ויוצר ערוץ עמוק תוך כדי ירידה תלולה של 80 מ' לאורך שלושה ק"מ כיוון זרימתו ממזרח למערב.
ממערב לקיבוץ נחשונים מצטרף לנחל יובלו העיקרי נחל נחשונים.
בעבר עם יציאתו מהשומרון היה זורם הנחל בערוץ רדוד לאורך השדות שבמרזבה המזרחית מדרום מזרח לצפון מערב לאורך כעשרה ק"מ עד למפגשו עם נחל שילה.
כיום, עקב בניית כביש 6 מפוצל הנחל לשניים, חלקו המזרחי (נחל מזור מזרח) המגיע מהדום השומרון והמנקז אליו את נחל נחשונים זורם במקביל לכביש 6 עד מחלף נחשונים שלאחריו הוא מתמזג עם נחל שילה.
חלקו המערבי (נחל מזור מערב) מנקז את חלקה המזרחי של פתח תקווה ואת שטחי מזור, נחלים ורינתיה.
תוואי הנחל מתחיל מכביש 6 מדרום למחלף נחשונים, הנחל חוצה מסילת הרכבת המזרחית בגשר נאה מראשית המאה העשרים ומשם הוא זורם מזרחה בשדות מזור ונחלים, בעבר היה יוצר הנחל אגם עונתי מצפון למושב נחלים, באזור זה קיימים מים באפיק הנחל במשך מרבית חודשי החורף.
הנחל חוצה את כביש 471 (מכבית) באזור מחלף עמישב ומשם הוא זורם צפונה עד להתמזגות עם נחל שילה.
מצפון לכביש 471 (מכבית) היה הנחל מציף את שכונת עמישב בפתח תקווה ולכן הוסדר הערוץ והפך למעשה לתעלת ניקוז, באזור צומת סירקין יוצא הנחל מתעלת הניקוז ולאורכו שדרת אקליפטוסים, הנחל חוצה את כביש פתח תקווה-ראש העין וזורם במקביל לנחל שילה עוד כק"מ עד למפגשם.
חי וצומח

חלקו העליון של הנחל זורם בתוך בתה של סירה קוצנית שמרובים בה הגאופיטים. מהיונקים הגדולים קיימים באזור תנים, שועלים, דרבנים ומאז בניית גדר ההפרדה החלו להתרבות גם הצבאים. חלקו המרכזי של הנחל מצוי ביער קולה – יער אורנים וברושים נטוע שמעורבים בו שרידי גאריגה ים תיכונית כגון קידה שעירה ושרידי בוסתנים. בחלקו התחתון של הנחל שולט הקנה. הערוץ הרדוד והאגם העונתי מהווים מקום רבייה לדו-חיים ובאגם העונתי מצויים עופות מים.
ארכאולוגיה ושרידי אדם

בחלקו העליון של הנחל מרובים שרידי חקלאות הררית רובה מהתקופה הביזנטית, במפגש שבין ההר למישור החוף כלומר בתפר שבין חלקו התיכון של הנחל לחלקו התחתון עברה דרך הים ההיסטורית בנתיב שבו עובר כיום כביש 444 הישן, לאורכה של הדרך השרידים הבולטים באזור זה הם המאוזוליאום מזור מהתקופה הביזנטית והמבצר הצלבני ושרידי הכפר קולה. בחלקו התחתון של הנחל התקיים ישוב שממנו בולט קבר שיח בחורבת שארי בצמוד לכביש מכבית והכפר הערבי פג'ה המשמר את השם פגי (מעיינות ביוונית, שמה של העיר שהתקיימה בתל אפק) התקיים עד מלחמת השחרור באזור השכונות המזרחיות של פתח תקווה. מסילת הרכבת המזרחית חוצה את הנחל בגשר אבן נאה מהתקופה הטורקית.
חשיבות אקולוגית

הנחל חשוב כמסדרון אקולוגי בין הדום השומרון (שמורת נחל שילה) לאגן הירקון (הגן הלאומי ירקון) וכריאה ירוקה עבור העיר אלעד ועבור שכונות עמישב ויוספטל בפתח תקווה שבהם נבנה לאורך הנחל פארק שכונתי.
כמויות המים הגדולות הזורמות דרכו בחורף מטהרות את אפיק הירקון והאגם העונתי משמש לרביית דו-חיים.
מסלולי טיול בנחל

דרך עפר עוברת בחלקו התחתון של הנחל מכביש ראש העין-פתח תקווה ועד לצומת סירקין.
דרך עפר נוספת עוברת בחלקו התחתון מכביש מכבית ועד למסילת הרכבת שם היא נפגשת עם שביל ישראל ושביל האופנים מים אל י-ם הממשיכים לאורך חלקו התיכון והעליון של הנחל.
הערות שוליים

↑  נחל מזור מזרח, באתר רשות ניקוז ירקון
↑  נחל מזור מערב, באתר רשות ניקוז ירקון
נילו פסניה

נילו פרוקופיו פסניה (בפורטוגזית: Nilo Procópio Peçanha; ‏2 באוקטובר 1867 - 31 במרץ 1924) היה פוליטיקאי ברזילאי, אשר כהן כנשיא ברזיל השביעי, בין השנים 1909 ו-1910. נילו פסניה נבחר לתפקיד סגן הנשיא בשנת 1906 והתמנה לנשיא בעקבות מותו של הנשיא אפונסו פנה ב-1909 בעת כהונתו. פסניו שירת בתור נשיא ברזיל עד ניצחונו של ארמס דה פונסקה בבחירות הכלליות של שנת 1910. פסניה גם היה נשיא מדינת ריו דה ז'ניירו בין 1914–1917 והתחרה מספר פעמים על נשיאות ברזיל בהמשך דרכו הפוליטית אך ללא הצלחה.
הערות שוליים

↑  שקול למושל ריו דה ז'ניירו במונחים של היום, למעט העיר ריו דה ז'ניירו שהייתה אז בירת ברזיל ונפרדת משאר מדינת ריו דה ז'ניירו.
| נשיאי ברזיל |
| --- | --- | --- |
| הרפובליקה הישנה | דאודורו דה פונסקה • פלוריאנו פיישוטו • פרודנטה דה מוראיס • קמפוס סאלס • רודריגס אלווס • אפונסו פנה • נילו פסניה • ארמס דה פונסקה • ונססלאו בראז • רודריגס אלווס • דלפים מוריירה • אפיטסיו פסואה • ארתור ברנרדס • וושינגטון לואיס • ז'וליו פרסטס | דגל ברזיל |
| עידן ורגאס | ז'טוליו ורגאס • ז'וזה ליניארס | דגל ברזיל |
| הרפובליקה השנייה | גספאר דוטרה • ז'טוליו ורגאס • קפה פיליו • קרלוס לוז • נראו דה אוליביירה • ז'וסלינו קוביצ'ק • ז'אניו קואדרוס • רניירי מזילי • ז'ואאו גולאר | דגל ברזיל |
| הדיקטטורה הצבאית | רניירי מזילי • קסטלו ברנקו • קוסטה אה סילבה • אמיליו גרסטזו מדיסי • ארנסטו גייזל • ז'ואאו פיגיירדו | דגל ברזיל |
| הרפובליקה החדשה | טנקרדו נווס • ז'וזה סרניי • פרננדו קולור דה מלו • איתמר פרנקו • פרננדו אנריקה קרדוזו • לואיז אינסיו דה סילבה • דילמה רוסף • מישל טמר • ז'איר בולסונארו • לואיז אינסיו דה סילבה | דגל ברזיל |
| --- | --- |
בקרת זהויות :  BnF: cb124021884 (data)  CiNii: DA14542409  GND: 1053572131  ISNI: 0000 0000 8201 7930  LCCN: n84030411  VIAF: 16162271   WorldCat (עם VIAF): 16162271 
הדיוקן הרשמי האחרון של פסניה לפני פטירתו.
משינה 2

משינה 2 הוא אלבומה השני של להקת הפופ רוק הישראלית משינה (הגם ששמו הרשמי הוא פשוט "משינה"), שיצא ביוני 1987 על ידי חברת התקליטים CBS.
רקע

האלבום יצא כשנה וחצי לאחר אלבומה הראשון של "משינה". בסיבוב ההופעות שליווה את האלבום הראשון הצטרף ללהקה הקלידן אבנר חודורוב כנגן שכיר. בעקבות שילובו בהופעות הפך חודורוב החל מאלבומה השני של "משינה" לחבר מן המניין בלהקה. לחברי הלהקה לא היו שירים מוכנים לאחר האלבום הראשון, ולכן החליטו ליצור שירים ביחד. בהתאם, קרדיט ההלחנה בכל שירי האלבום ניתן לכל חברי הלהקה, וזאת על אף שחלק מהשירים נכתבו על ידי יוצר אחד בלבד, כמו "אנחנו שניים" או "שלח לי מלאך".
באלבום השתתפו מספר נגנים אורחים, ובהם דוד חודורוב, אביו של אבנר, שניגן בכינור ויובל מסנר שניגן בצ'לו. אברהם פלדר ויוסי רגב ניגנו בכלי נשיפה בארבעה משירי האלבום.
האלבום יצא ביוני 1987, ללא סינגלים מקדימים לתחנות הרדיו, וזאת מתוך הרגשה של חברי הלהקה כי מדובר ביצירה שלמה שלא ניתן לפרק. החלטה זו הביאה להתעלמות האלבום מצד תחנות הרדיו, שלא השמיעו את שיריו כלל. האלבום לא הצליח במכירות, ובחודשים הראשונים לאחר הפצתו נמכרו ממנו כ-5,000 עותקים, מספר מועט לעומת אלבומה הראשון של הלהקה. רק לאחר שהתברר הכישלון החליטו חברי הלהקה להוציא שירים כסינגלים, שמהם הצליח בעיקר השיר "שלח לי מלאך". סינגל נוסף שיצא היה "מדברים עלייך", ושיר מצליח נוסף מהאלבום היה "אנחנו שניים".
את עטיפת האלבום, כמו את זו של אלבום הבכורה של הלהקה, צילם ברי פרידלנדר ועיצב אמי רובינגר. בגרסת התקליטור של האלבום, שיצאה ב-1991, נכללו שתי רצועות בונוס, "למטה נרד" וגרסה נוספת לשיר "הנסיכה".
עד 1995 נמכר האלבום בכ-18,000 עותקים.
שירי האלבום

כל הלחנים והעיבודים מאת חברי "משינה". שמות הכותבים בסוגריים.
מעבר להרי העמלק (שלומי ברכה)
השיר נכתב במקור באנגלית, ונקרא "The telephone is ringing on".
שלח לי מלאך (יובל בנאי)
השיר יצא כסינגל והיה לאחד השירים המצליחים ביותר מהאלבום. הוא דורג במקום השמיני במצעד הפזמונים העברי השנתי של רשת ג' לשנת תשמ"ז. אף על פי שקרדיט ההלחנה ניתן לכל חברי הלהקה, את השיר הלחין ברכה לבדו. בשנת 2012, ההרכב הישראלי אינפקטד מאשרום הוציא גרסה באנגלית לשיר בשם "Send Me an Angel", שנכללה באלבומם, Army of Mushrooms.
אנחנו שניים (יובל בנאי)
בנאי כתב את השיר עוד בתקופת פעילותה המקורית של "משינה", לפני יציאת אלבומה הראשון. הן "משינה" והן להקת "שלום הציבור" שבה היה חבר דחו את השיר מכיוון שהיה רומנטי מדי, ולא התאים לסגנונן. בנאי התכוון להקליט את השיר בעצמו, אך זנח את העבודה עליו עקב חזרתה של "משינה" לפעילות ב-1985. השיר היה מועמד להכללה באלבום הבכורה של "משינה", אך נופה ממנו עקב חוסר התאמה, ונכלל לבסוף באלבום השני של הלהקה.
השיר מסתיים בסולו סקסופון ארוך בנגינתו של אבנר חודורוב. בעת הקלטת השיר חיפש חודורוב באולפני ההקלטות חדר מתאים לנגינה מבחינת האקוסטיקה, ולבסוף הקליט את השיר על גג הבניין. בדומה ל"שלח לי מלאך", גם קרדיט הלחן של "אנחנו שניים" ניתן לכל חברי הלהקה, בעוד בנאי הלחין את השיר לבדו.
הכל עוד אפשרי (יובל בנאי ומייקל בנסון)
זהו אחד משיריה היחידים של הלהקה שבהם השתתף הבסיסט מייקל בנסון בכתיבה, וכן אחד השירים היחידים שבהם שימש כסולן. הלהקה ביצעה את השיר כבר בסיבוב ההופעות שליווה את אלבומה הראשון, אך אז הוא נקרא "שיר העיתונים" ועיבודו היה מהיר יותר. בשיר מתארח בנגינת כינור דוד חודורוב, אביו של אבנר. כמו כן משתתפת בשיר מקהלת ילדות.
הוי סלסלאת (שלומי ברכה)
מדברים עלייך (שלומי ברכה ויובל בנאי)
הנסיכה (שלומי ברכה)
שט אלייך (יובל בנאי)
למטה נרד (בונוס בגרסת הדיסק) (איגי דיין ויובל בנאי)
הנסיכה (בונוס בגרסת הדיסק) (שלומי ברכה)
המשתתפים באלבום

יובל בנאי - שירה
שלומי ברכה - גיטרות
מייקל בנסון - גיטרה בס, קולות ושירה ב"הכל עוד אפשרי"
איגי דיין - תופים וקולות
אבנר חודורוב - קלידים, סקסופון וקולות
משתתפים נוספים:
אורי ברק - טכנאי הקלטה ומיקס
עודד פרח - עוזר טכנאי
דוד חודורוב - כינור ב"הכל עוד אפשרי"
יובל מסנר - צ'לו ב"אנחנו שניים" ו"הנסיכה"
אברהם פלדר - חצוצרה ב"מעבר להרי העמלק", "הכל עוד אפשרי", "הוי סלסלאת" ו"שט אלייך"
יוסי רגב - טרומבון ב"מעבר להרי העמלק", "הכל עוד אפשרי", "הוי סלסלאת" ו"שט אלייך"
אילת לרמן, שירה כורש, דפנה עידן, יעל בירון ואורית סטריקובסקי - מקהלה ב"הכל עוד אפשרי" ו"הוי סלסלאת"
הוקלט באולפני "טריטון"
ברי פרידלנדר - צילום עטיפה
אמי רובינגר - עיצוב העטיפה
הערות שוליים

1 2 3 4 5 6 7 8  דרור נחום (עורך), עסקי הרוקנ'רול, פרק 4: 1987 - האם המציאות עשתה תכסיס, זברה תקליטים, 2010
↑  משה זונדר, "70 דברים שלא ידעתם על משינה", 12 במאי 1995, סופשבוע (מעריב) (קישורים)
1 2  דרור נחום (עורך), עסקי הרוקנ'רול, פרק 1: 1983-1984 - התותח מצלצל פעמיים, זברה תקליטים, 2010
↑  דרור נחום (עורך), עסקי הרוקנ'רול, פרק 2: 1985 - הכל קרה כל כך מהר, זברה תקליטים, 2010
↑  דרור נחום (עורך), עסקי הרוקנ'רול, פרק 3: 1986 - פתאום הטלפון צילצל, זברה תקליטים, 2010
| משינה - סינגלים |
| --- | --- | --- |
| משינה | "אופטיקאי מדופלם" • "אנה" • "בלדה לסוכן כפול" • "רכבת לילה" |  |
| משינה 2 | "שלח לי מלאך" • "אנחנו שניים" |  |
| משינה 3 | "שלג צח" • "אהובתי" • "ברחובות שלנו" |  |
| העמותה לחקר התמותה | "אז למה לי פוליטיקה עכשיו" • "הכוכבים דולקים על אש קטנה" • "אחכה לך בשדות" |  |
| מפלצות התהילה | "שלומית בונה סוכה" • "אין מקום אחר" |  |
| שיא הרגש | "גברת שרה השכנה" • "נגעה בשמים" |  |
| להתראות נעורים שלום אהבה | "להתראות נעורים שלום אהבה" • "את לא כמו כולם" • "תחזור תחזור" |  |
| רומנטיקה עתידנית | התשובה |  |
| יהלומים בשמיים | בין הצללים |  |
מתים שרים הולכים: 
| --- | --- |
בקרת זהויות :  MusicBrainz release group: 9e07b975-1cf1-4299-9486-50b9ab7d76ef
נחל ממשית

| --- | --- |

 מידע כללי
 קואורדינטות מוצא:  31°0′23.2″N 35°1′35.8″E﻿ / ﻿31.006444°N 35.026611°E﻿ / 31.006444; 35.026611
 שפך:  נחל חתירה (he) 
 קואורדינטות שפך:  30°56′0″N 35°3′32.1″E﻿ / ﻿30.93333°N 35.058917°E﻿ / 30.93333; 35.058917
 מדינות באגן הניקוז:  ישראל 
  (למפת צפון הנגב מוגדלת) נחל ממשית(למפת צפון הנגב רגילה) נחל ממשית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל ממשית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל ממשית
 
נחל ממשית (בערבית: כֻּרְנוּבּ) הוא נחל אכזב הנמצא באזור הר הנגב, מהצפוניים בנחלים שם. הנחל עובר כחמישה ק"מ מהעיר דימונה. נחל ממשית הוא שמורת טבע והוא קרוי על שמה של העיר הסמוכה ממשית.
נחל ממשית מתחיל דרכות בהר דימון, בחלקה המזרחי של העיר דימונה. הנחל יורד לכיוון מזרח אל העיר הנבטית-ביזנטית ממשית. עד לעיר ממשית, הנחל זורם במישור חולות רחב. נחל ממשית מתחתר בקניון עמוק כשהוא חוצה את קמר הר ציד-הר רותם. בהמשך דרכו דרומה, חובר נחל ממשית אל נחל חתירה, מיובליו של נחל צין, היורד דרך הערבה אל ים המלח. סכרים בנויים באפיק נחל ממשית, למרגלות העיר ממשית.
אטימולוגיה

נחל ממשית קרוי על שמה של העיר הנבטית הסמוכה, ממשית. חלקו התחתון של הסכר הבנוי באפיק נחל ממשית הוא מהתקופה הביזנטית.
מקורות מים

כקילומטר אחד מדרום לדימונה יש בנחל תפנית בעיקול חריף, וכיום משתנה לדרום-מזרח. תפנית ככל הנראה לכיבוש נחלים ומכאן נמשך נחל ממשית במישור חולי.
העיר ממשית

ממשית נמצאת כ-600 מ' מעל פני הים, קרוב אל פרשת המים שעליה נמצאת דימונה, פרשת מים בין הנחלים הנמשכים מערבה אל הים התיכון והנמשכים מזרחה אל ים המלח. מאפייניה העיקריים של העיר ממשית היא העתיקות שלה. היא נמצאת באזור הר הנגב ומיקומה מזרחית לדימונה. ממשית היא גן לאומי וניתן לבקר בו כל עונות השנה.ממשית הייתה היישוב הנבטי הקטן ביותר בנגב, כ40 דונם בלבד והמזרחי ביותר. את ממשית הקימו הנבטים במחצית השנייה של המאה הראשונה לפנה"ס. ממשית הוקמה כתחנת מסחר היושבת על דרך הבשמים המקשרת בין המדבריות של ארצות ערב ובין נמל העיר עזה וגם לירושלים ובאר שבע. שטחה של ממשית קטן, אך איכות הבניה שבה והאדריכלות המוצגת בה הם מעוררי התפלאות והשתהות. מעט החוקרים והארכאולוגים של המאה ה-19 ותחילת המאה ה-20 שביקרו באתר ממשית מצאו בה מעט מאוד והיו סבורים כי היא הרוסה לחלוטין ולא נשאר ממנה זכר. אך החפירות שנערכו אחרי הקמת המדינה, בהנהלת אברהם נגב, גילתה כי השרידים שנראו הם למעשה קומות עליונות ומתחתיהן נמצאים שרידים רבים של העיר עצמה.
גן לאומי ממשית

בנחל יש מסלול הליכה מסומן ומסודר. אורך המסלול הוא 3.5 ק"מ (קווי), 2.5 ק"מ (מעגלי). המסלול נמשך בין שעה לשלוש שעות. תחילת המסלול היא בכניסה לגן לאומי ממשית.
גלריה

סכרים בנחל
הערות שוליים

1 2 3 4  iNature, www.inature.info
1 2 3  מנחם מרקוס, יובל אלעזרי, אנציקלופדיה מפה, הוצאת אנציקלופדיות, 2001
↑  הספרייה הווירטואלית של מטח
↑  דע מדע, באתר www.damada.co.il (באנגלית)
משפחת סופר-על (זיכיון)

| --- | --- |

 בימוי:  בראד בירד
 הופק בידי:  פיקסאר אולפני ההנפשה של וולט דיסני
 חברת הפקה:  פיקסאר 
 הקרנת בכורה:  2004 
 הכנסות:  ‏$1,875,805,748
 סרטים בסדרה:  משפחת סופר-על משפחת סופר-על 2
 
פרוטומות של הפרוטגוניסט בוב פאר
משפחת סופר-על (באנגלית: The Incredibles) הוא זיכיון המבוסס על סדרת סרטי הנפשה של חברת וולט דיסני. עלילת הסרטים עוסקת במשפחה בעלת כוחות על טבעיים. הסדרה כוללת שני סרטי קולנוע: "משפחת סופר-על" (2004) ו"משפחת סופר-על 2" (2018).
סרטי הסדרה > משפחת סופר-על

הסרט עוסק במשפחה של גיבורי על אשר מנסה לחיות חיים רגילים, מאחר שגיבורי על הוצאו מהחוק, נאלצו לצאת לפעולה להציל את העולם.
הסרט הכניס $631,442,092 והופץ על ידי חברת וולט דיסני.
סרטי הסדרה > משפחת סופר-על 2

על מנת להשיב את תמיכת גיבורי העל, הלן פאר, הידועה בתור "נערת הגומי", נבחרה בידי וינסטון דיבור, מעריץ גיבורי-על, טייקון טלקומוניקציה והבעלים של דבטק לצאת למבצעי הצלה בעוד בוב נשאר בבית ושומר על הילדים, בינתיים ג'ק-ג'ק מקבל כוח חדש.
הסרט הכניס $1,242,805,359 והופץ על ידי חברת וולט דיסני וחברת פיקסאר.
סרטים קצרים > המתקפה של ג'ק ג'ק

הסרטון עוקב אחרי האירועים שקרו בזמן שקארי השמרטפית שמרה על ג'ק-ג'ק (בסרט משפחת סופר-על). הסיפור מסופר על ידי קארי בזמן שהיא נחקרת על ידי ריק דיקר, הסוכן הממשלתי לענייני גיבורי על, כשקארי עונה על השאלות יש פלאשבקים שבהם רואים את האירועים.
סרטים קצרים > מר סופר-על וחברים

הסרטון מתחיל בכך שמר סופר-על, פרוזון ומיסטר סקיפרדו מספרים לצופים על האירועים הקודמים, בהם אישיות מרושעת בשם ליידי לייטבוג גנבה את גשר נהר המערב והתירה מכוניות תקועות משני צידי הנהר. בשביל לתקן את מצב זה, פרוזן בונה גשר קרח. כשמר סופר-על מגיע לכינוס נטוש, הוא מחפש שם את ליידי לייטבוג באמצעות הרמת חפצים שונים בזמן שהוא מציין שהיא לא נמצאת תחת אף אחד מהם. מיסטר סקיפרדו מקפץ כדי לציין שהגשר החסר נמצא מאחוריו. לפתע, ליידי לייטבוג עפה החוצה ומודיעה לכולם על התוכנית הרעה שלה לגנוב את גשרי העולם וליצור פקקים שיגרמו להשמדת הכלכלה. במהלך הסרט רואים מה גיבורי העל עושים בשביל לחסל את התוכנית המרושעת של ליידי לייטבוג.
סרטים קצרים > דודה עדנה

הסרט עוקב אחרי האירועים שקרו בזמן שעדנה שמרה על ג'ק-ג'ק (בסרט משפחת סופר-על 2).
הכנסות הסרטים

| סרט | תאריך הפצה | הכנסות> בארצות הברית | הכנסות> מחוץ לארצות הברית | הכנסות> ברחבי העולם כולו | תקציב | סימוכין |
| --- | --- | --- | --- | --- | --- | --- |
| משפחת סופר-על | 5 בנובמבר 2004 | $261,441,092 | $370,001,000 | $631,442,092 | $92,000,000 |  |
| משפחת סופר-על 2 | 5 ביוני 2018 | $608,581,744 | $634,223,615 | $1,242,805,359 | $200,000,000 |  |
| סה"כ | סה"כ | $870,022,836 | $1,005,782,912 | $1,875,805,748 | $292,000,000 |  |
ביקורת

| סרט | אתר Rotten Tomatoes | אתר Metacritic |
| --- | --- | --- |
| משפחת סופר-על | 97% | 90% |
| משפחת סופר-על 2 | 94% | 80% |
| סיכום דרוגים לממוצע | 96% | 85% |
שני הסרטים זכו לביקורות חיוביות בשני האתרים. באתר Rotten Tomatoes שני הסרטים קיבלו בממוצע ציון 96%, שהוא ציון טוב במיוחד.
משחקי וידאו

בעקבות שני הסרטים נוצרו משחקי וידאו רבים, והם:
| משחק | מערכות הפעלה |
| --- | --- |
משפחת סופר-על: פלייסטיישן 2, mobile phone, Microsoft Windows, Mac OS X, Game Boy Advance, נינטנדו גיימקיוב, ו-Xbox
משפחת סופר-על: עלייתו של הכורה: פלייסטיישן 2, Microsoft Windows, Mac OS X, Game Boy Advance, נינטנדו גיימקיוב, ו-Xbox
לגו משפחת סופר על: Nintendo Switch, Xbox One ופלייסטיישן 4
Disney Infinity: פלייסטיישן 3, Xbox 360,‏ Wii,‏ Wii U,‏ נינטנדו 3DS
הערות שוליים

↑  "משפחת סופר-על". Box Office Mojo. נבדק ב-23 במרץ 2020. {{cite web}}:  (עזרה)
↑  "משפחת סופר-על 2". Box Office Mojo. נבדק ב-23 במרץ 2020. {{cite web}}:  (עזרה)
↑  "משפחת סופר-על", במסד הנתונים והביקורות Rotten Tomatoes
↑  "משפחת סופר-על", במסד הנתונים והביקורות Metacritic
↑  "משפחת סופר-על 2", במסד הנתונים והביקורות Rotten Tomatoes
↑  "משפחת סופר-על 2", במסד הנתונים והביקורות Metacritic
ניוטה טייטלבוים

| --- | --- |

 לידה:  31 באוקטובר 1917 לודז', ממלכת פולין 
 פטירה:  יולי 1943 (בגיל 25) ורשה, גנרלגוברנמן 
 מדינה:  פולין 
 פרסים והוקרה:  מסדר צלב גרונוולד, דרגה 3 
 
ניוטה טייטלבוים (בפולנית: Niuta Tajtelbaum ‏ (1917–1943), שכונתה ונדה הקטנה עם הצמות, הייתה לוחמת התנגדות יהודיה בוורשה שבפולין במהלך מלחמת העולם השנייה.